Etpartistat er en stat, hvor ét politisk parti har magten, og alle de politiske ledere tilhører dette parti. Man kan bruge betegnelsen étpartisystem om et sådant styre. I praksis er der sjældent stor forskel på etpartistater og egentlige diktaturer (se nedenstående eksempler). Cuba og Kina er eksempler på lande, hvor ét parti er sikret magten via forfatningen, men hvor andre partier findes, men er uden indflydelse og under kontrol af det regerende parti.